་བསྲུན་དགྲ་སྡེའི་
(༥༡བ)དཔུང་། །ཕྱོགས་མཚམས་སྟེང་འོག་གང་དུ་གནས་གྱུར་ཀྱང༌། །མྱུར་དུ་བླ་སྲོག་
ཚེ་གསུམ་ཞལ་དུ་ཐོབ། །བརྟུལ་ཞུགས་གྲུབ་པའི་དབང་པོ་ཐོད་འཕྲེང་རྩལ། །མངའ་
བདག་ཆོས་ཀྱི་རལ་པའི་ཅོད་པན་ཅན། །མདོར་ན་དངོས་བརྒྱུད་བླ་མའི་བསྟན་སྲུང་
170

དམ་ཅན་ཆོས་སྲུང་མངོན་རྟོགས་སོགས་འཕྲིན་ལས་རྣམ་བཞི་ལྷུན་གྲུབ། ༼༡༡༽
ཁྱོད། །བཅོལ་བའི་ལས་ཀུན་ཐོགས་མེད་སྒྲུབ་པར་མཛོད། །དེ་ནས་ཐམས་ཅད་མཁྱེན་པ་
དགེ་འདུན་རྒྱ་མཚོས་གནང་བ་འདི་ལྟར། ཀ་མ་ལ་ཡི་གེ་སར་ལས་བྱུང་མཚོ་ལས་སྐྱེས་པའི་
རྡོ་རྗེ་ཞེས། ཁ་བ་ཅན་འདིར་གྲགས་པའི་གུར་ཀུམ་ཕྱོགས་ཀྱི་བུ་མོའི་འགྲམ་པར་
བཀོད། །ག་ན་བཞུགས་ཀྱང་ཐུགས་རྗེའི་ཉི་འོད་རྒྱ་མཚོའི་གོས་ཅན་ཀུན་ཏུ་ཁྱབ། །ང་
ཡི་སྙིང་གི་ཆུ་སྐྱེས་ལྟེ་བར་རྣམ་པར་རྩེན་པའི་གར་མཛོད་ཅིག །ཅ་ཅོའི་དབྱངས་ཀྱི་
ང་རོས་འབོད་དོ་བ་གམ་མངོན་མཐོའི་ཕོ་བྲང་ནས། །ཆ་ཤས་འཁོར་གྱི་དཀྱིལ་འཁོར་
ཡོངས་རྫོགས་སྤྲུལ་པའི་ཆོས་རྒྱལ་གནས་འདིར་སྤྱོན། །ཇ་ཆང་བཏུང་བ་རྒྱ་མཚོར་
རབ་འཁྱིལ་རྦ་རླབས་གཡོ་བས་ཆུ་མཐོང་འགོག །ཉ་ཤ་ཁྲག་ཞག་རྒྱ་མཚོས་རབ་བརྒྱན་
རི་ལྟར་སྤུངས་པའི་མཆོད་གཏོར་བཞེས། །ཏ་ཐཱ་ག་ཏའི་བསྟན་ལ་གནོད་བྱེད་མེ་ཏོག་
མདའ་ཅན་སྡེར་གཏོགས་པ། །ཐ་བ་ལྟ་བུར་མ་རུངས་སེམས་འཆང་བསམ་སྦྱོར་ངན་
པའི་དགྲ་དང་བགེགས། །ད་ལྟ་ཉིད་དུ་རིངས་པར་སྒྲོལ་ལ་སྙིང་ཁྲག་དྲོན་མོ་ཧུབ་
ཀྱིས་བཞེས། །ན་ཚ་ལ་སོགས་ཆད་པ་དྲག་པོས་རྐྱེན་དང་འཚམ་པར་ཚར་ཆོད་
ཅིག །པ་ར་མི་ཏའི་དགོངས་པ་ཇི་བཞིན་ཆོས་དབྱིངས་ཀུན་གསལ་མཛེས་པའི་
ངང་། །ཕ་མཐའ་བྲལ་བའི་མཁྱེན་པའི་འོད་སྟོང་འགྲོགས་པའི་རྩེ་དགའ་ལྷུར་ལེན་
ཡང༌། །བ་མོ་ལྟར་དཀར་མཆེ་བའི་ཆུ་འཛིན་ལྗགས་ཀྱི་གློག་ཕྲེང་རྣམ་པར་གཡོ། །མ་
ལུས་སྲིད་གསུམ་རབ་ཏུ་གསལ་བྱེད་མཐར་བྱེད་རྟ་བབས་མངོན་སུམ་བཞིན། །ཙ་
དང་ལོ་མའི་གནས་མལ་ལ་བརྟེན་ཁྱོད་སྐུ་ཏིང་འཛིན་པིར་གྱིས་(༥༢ན)བྲིས། །ཚ་གྲང་
སྡུག་བསྔལ་ཁྱད་དུ་བསད་ནས་དྲང་སྲོང་གཞན་བཞིན་བཟླས་བརྗོད་བརྩོན། །ཛ་
ཞེས་དུས་དྲུག་དག་ཏུ་བོས་ན་མ་གཡེལ་མ་གཡེལ་ད་ཚུར་སྤྱོན། །ཝ་སྐྱེས་ལྟ་བུའི་དགྲ་
དང་བགེགས་རྣམས་ད་ལྟ་ཉིད་དུ་གཞོམ་པར་མཛོད། །ཞྭ་ཡི་ཏོག་ལྟར་སྡེ་བརྒྱད་ཀུན་
གྱི་ཞབས་སེན་འདབ་འཕྲེང་སྤྱི་བོས་བསྟེན། །ཟ་བྱེད་དཔའ་བར་འཇིག་པའི་བསྐལ་
པ་ཉེ་བར་སྟོན་པའི་མེ་ལྕེའི་ཚོགས། །འ་འུར་སྒྲ་ཆེན་རྒྱུད་མང་སྒྲོག་བྱེད་དྲག་པོའི་
རླུང་དང་འདྲེས་པའི་དབུས། །ཡ་མ་ལ་སོགས་སྡེ་བརྒྱད་འབྱུང་པོའི་འཁོར་གྱིས་ཡོངས་
171

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
བསྐོར་ཁྱོད་ལ་བསྟོད། །རྭ་ཆེན་གདེངས་པའི་འབར་བའི་རྡོ་རྗེ་ཀ་པཱ་ལ་ནི་ཕྱག་ཟུང་
འཛིན། །ལ་ལར་གདུག་པ་སྣ་ཚོགས་འདུལ་ཕྱིར་དྲག་པོའི་ཕྱག་རྒྱ་སྣ་ཚོགས་ཅན། །ཤ་
ཟ་བྱེ་བའི་འཁོར་གྱིས་ཡོངས་བསྐོར་འདོད་དགུའི་འབྲས་སྟེར་དཔག་བསམ་
དབང༌། །ས་ཆེན་སྐྱོང་བའི་དབང་པོ་གང་འདི་སྲིད་མཐར་ཞབས་བརྟན་དགེ་ལེགས་
མཛོད། །ཧ་ཧའི་གད་བརྒྱངས་དྲག་ཏུ་བཞད་ཚེ་སྲིད་པ་གསུམ་འདི་ཕྱེ་མར་འགྱུར་
ཞེས་ཆེར་བསྐྲག་ནས། ། ཨ་དོན་སྐྱེ་མེད་དབྱིངས་སུ་བྲོས་སྙམ་བདག་ཡིད་ཐེ་ཚོམ་
དཔྱང་ཐག་འཛིན།
།ཧ་ལའི་དུག་གིས་མྱུར་དུ་ཁྱབ་པས་དགྲ་བགེགས་མ་ལུས་བརླག་
པ་དང་། །ཨ་ལ་ལ་ཞེས་དགའ་བའི་གར་བྱེད་དངོས་གྲུབ་མ་ལུས་ཡིད་བཞིན་
སྩོལ། །འཕྲིན་ལས་བཅོལ་བ་ནི། དུས་གསུམ་རྒྱལ་བའི་བསྟན་སྲུང་མཐུ་རྩལ་ཅན། །ལོག་
འདྲེན་དགྲ་བགེགས་གཤེད་མ་སྲོག་གི་བདག །གནོད་སྦྱིན་རྒྱལ་པོ་སྐུ་ལྔ་འཁོར་བཅས་
རྣམས། །སྔོན་གྱི་དམ་ཚིག་གཉེན་པོ་ཉེ་བར་དགོངས། །བསམ་ཡས་མཆིམས་ཕུ་
གསུང་གི་དབེན་གནས་སུ། །སློབ་དཔོན་ཆེན་པོ་པདྨ་ཐོད་འཕྲེང་གིས། །བདེ་གཤེགས་
འདུས་པའི་དཀྱིལ་འཁོར་ཞལ་ཕྱེ་ནས། །དབང་བསྐུར་དམ་ཚིག་བསྒྲགས་པ་ཉེ་བར་
དགོངས། །རྗེ་འབངས་གྲོགས་(༥༢བ)དགུ་མངའ་བདག་ཉང་རལ་སོགས། །དངོས་དང་
བརྒྱུད་པའི་བླ་མའི་ཚོགས་རྣམས་ཀྱི། །སྤྱན་སྔར་ཁས་བླངས་དམ་བཅས་མ་བསྙེལ་
བར། །བདག་གིས་འཕྲིན་ལས་བཅོལ་ཚེ་མཐུ་མ་ཞན། །ཕན་བདེའི་འབྱུང་གནས་
ཀུན་མཁྱེན་རྒྱལ་བའི་བསྟན། །དེ་འཛིན་སྐྱེས་བུ་ཁྲིམས་ལྡན་འདུས་པའི་སྡེ། །ཐོས་
བསམ་སྒོམ་པའི་བྱ་བ་མ་ལུས་པ། །ཡར་ངོའི་ཟླ་ལྟར་འཕེལ་བའི་འཕྲིན་ལས་
མཛོད། །ཁྱད་པར་དུས་གསུམ་རྒྱལ་བའི་སྤྱི་གཟུགས་མཆོག །བློ་བཟང་སྙན་འགྱུར་
རིང་ལུགས་གྲགས་པའི་དབྱངས། །གདུགས་དཀར་སྲིད་པའི་རྩེ་མོར་རབ་ཁྱབ་
ནས། །ནམ་ཡང་མི་ནུབ་རིང་དུ་གནས་གྱུར་ཅིག །དགའ་ལྡན་ཕྱོགས་ལས་རྣམ་རྒྱལ་
ཕོ་བྲང་ཆེར། །ཆོས་སྲིད་གསེར་གྱི་འཁོར་ལོ་རྩིབས་སྟོང་ཅན། །བསོད་ནམས་བྱེ་བས་
ཡོངས་སུ་ཉེར་དྲངས་པ། །ཀུན་ལས་མངོན་མཐོ་རབ་ཏུ་བརྟན་པར་མཛོད། །ཐུབ་
172

དམ་ཅན་ཆོས་སྲུང་མངོན་རྟོགས་སོགས་འཕྲིན་ལས་རྣམ་བཞི་ལྷུན་གྲུབ། ༼༡༡༽
བསྟན་འཛིན་ལ་ཟླ་བྲལ་དམ་པའི་ཆོས། །སྐྱོང་བའི་རྩོད་པའི་དུས་ཀྱི་འཁོར་ལོ་
སྒྱུར། །ས་སྤྱོད་རྒྱལ་པོ་ཆེན་པོའི་སྐུ་ཚེ་དང༌། །མཚན་ཇུས་མངའ་ཐང་ཆབ་སྲིད་རྒྱས་
པར་མཛོད། །དུས་ཀུན་བསྟེན་སྒྲུབ་གསོལ་མཆོད་ལྷུར་ལེན་པའི། །རྣལ་འབྱོར་བདག་
གིས་བསམས་པའི་དོན་ཀུན་སྒྲུབས། །གནོད་བྱེད་དགྲ་དང་བགེགས་རྣམས་ཐལ་བར་
རློག །ཞི་རྒྱས་དབང་གི་འཕྲིན་ལས་མ་ལུས་སྒྲུབས། །བསྐུལ་ནི། ཧཱུཾ། བསྟན་སྲུང་གནོད་
སྦྱིན་འཁོར་བཅས་རྣམས།
སྲིན་པོའི་གཟུགས། །ཧ་ཧའི་གད་བརྒྱདའ་ཚེ། །ཁྲོ་གཏུམ་མི་བཟད་
སྣ་ཚོགས་ཟིངས་སེ་ཟིང༌། །མོན་པ་a༞༞སེ་ཅི、།ས་པུར་རུ་རུ། །མཚོན་ཆ་
ས་གཡོ། །ཐོག་དང་སེར་བ་ཤར་ར་ར། །རུ་མཚོན་དམར་པོ་པུར་རུ་རུ། །མཚོན་ཆ་
ཉེར་རེ་རེ། །ཞུབ་ཅན་རྟ་རྒྱུག་སིལ་ལི་ལི། །རུ་འདྲེན་སྡེ་བཞི་ཤིགས་སེ་ཤིག །ཆོས་
སྲུང་འཁོར་དང་(༥༣ན)བཅས་པ་རྣམས། །མཐུ་སྟོབས་རྫུ་འཕྲུལ་རབ་སྐྱེད་ལ། །བསྟན་
པ་འཇིག་ཅིང་སེམས་ཅན་འཚེ། །རྣལ་འབྱོར་ཆོས་བཞིན་སྤྱོད་པ་ལ། །གནོད་པར་
བྱེད་པའི་གདུག་ཅན་དགྲ། །ལོ་དང་ཟླ་བར་མ་བཞག་པར། །སྙིང་ཁྲག་འཐུང་ལ་ཚར་
ཆོད་ཅིག །གསོལ་ཁ་ནི། བསྐང་རྫས་དུས་སུ་བཤམས་པའི་མཐུན་རྫས་གསོལ་ཁའི་གཏོར་མ་རྒྱ་ཕོར་
དུ་ཕུད་སྦྲན་པ་སོགས་ཕྱག་ལེན་འདུ་བྱས་རྒྱས་པར་གཏེར་གཞུང་བཞིན་དང་འཇུག་པ་བདེ་བ་གཙོ་བོར་
འདོན་ཚེ། ཧཱུཾ། གསེར་སྐྱེམས་གཙང་མ་ཕུད་ཀྱི་མཆོད་པ་འདི། །དབུས་ཕྱོགས་ཐུགས་
ཀྱི་རྒྱལ་པོ་སྤྲུལ་པ་ཡུམ། །བློན་པོ་འཁོར་དང་བཅས་པ་མ་ལུས་པ། །གསོལ་ལོ་མཆོད་
དོ་བཅོལ་བའི་འཕྲིན་ལས་མཛོད། །གཞན་བཞི་ལ་ཡང་འདོན་པ་སྤོ། ལྷག་མ་ནི། ཧཱུཾ། དཔལ་
གྱི་བཀའ་ཉན་ལྷག་སྡུད་རྣམས། །ལས་རྣམས་ཞལ་བཞེས་དམ་ཅན་ཚོགས། །འདིར་
སྤྱོན་ལྷག་གཏོར་འདི་བཞེས་ལ། །བཅོལ་བའི་འཕྲིན་ལས་སྒྲུབ་པར་མཛོད། །ཨོཾ་ཨུ་
ཙིཏྟ་བཛྲ་ཨ་རོ་ཊ་ཤ་ས་མ་ཡ་ཁ་ཁ་ཁཱ་ཧི་ཁཱ་ཧི། ཆད་མཐོ་ནི། ༈ སྔོན་ཚེ་བཅོམ་ལྡན་
དཔལ་ཆེན་ཧེ་རུ་ཀ །པདྨ་འབྱུང་གནས་རྗེ་འབངས་གྲོགས་ལྔ་དང༌། །རིགས་འཛིན་
སྔགས་འཆང་རཏྣ་གླིང་པ་སོགས། །རྩ་བརྒྱུད་བླ་མས་དམ་ལ་བཏགས་པ་ལྟར། །མཁའ་
173

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
འགྲོ་བཀའ་སྲུང་དམ་ཅན་རྒྱ་མཚོའི་ཚོགས། །གཏོར་མ་འདི་ལོང་བཅོལ་བའི་འཕྲིན་
ལས་མཛོད། །བསྟན་སྐྱོང་ནི། ཧཱུཾ། པདྨ་ཐོད་ཕྲེང་སྤྱན་སྔ་རུ། །བོད་ཡུལ་སྐྱོང་བར་ཁས་
བླངས་པའི། །རྡོ་རྗེ་ཀུན་གྲགས་གཡའ་མ་སྐྱོང༌། །རྡོ་རྗེ་ཀུན་བཟང་བགེགས་ཀྱི་
གཙོ། །བདུད་བཞི་ཤ་མེད་གཡུ་སྒྲོན་མ། །ཁྱུང་བཙུན་རྡོ་རྗེ་ཀླུ་མོ་དང༌། །རྡོ་རྗེ་དྲག་
རྒྱལ་གནོད་སྦྱིན་བཞི། །ཀོང་བཙུན་དེ་མོ་སྨན་གཅིག་མ། །གཡར་མོ་སིལ་དང་ཟུ་ལེ་
མ། །སྨན་བཙུན་འཁོར་དང་བཅས་པ་རྣམས། །(༥༣བ)དམ་རྫས་གཏོར་མ་འདི་བཞེས་
ལ། །བཅོལ་བའི་འཕྲིན་ལས་སྒྲུབ་པར་མཛོད། །རྟ་བྲོ་ནི། ཧཱུཾ། གསང་འདུས་བླ་མའི་
དཀྱིལ་འཁོར་དུ། །དུག་ལྔ་ལས་བསྐྱེད་དགྲ་དང་བགེགས། །དམ་སྲི་འབྱུང་པོའི་སྙིང་
ཁ་རུ། །དཔལ་ཆེན་དྲག་པོའི་བྲོ་བརྡུངས་པས། །ཉོན་མོངས་ཡེ་ཤེས་དབྱིངས་སུ་
བཅོམ། །སྡང་དགྲ་གནོད་བྱེད་ཐལ་བར་རློག །གཟུགས་མེད་གདོན་གྱི་དཔུང་ཚོགས་
རྣམས། །བསྒྲལ་བས་མནན་པའི་ཆོ་ག་རྫོགས། །ཨོཾ་ཧྲཱིཿབཛྲ་ཀྲོ་ཏ་ཧ་ཡ་གཱི་ཝ་ཧུ་ལུ་
ཧུ་ལུ་ཧཱུྃ་ཕཊ། ཨཱོྃ་ལཾ་ཧཱུྃ་ལཾ་ནྟཾ་པ་ཡཱ་ནན། དགྲ་བགེགས་སརྦ་ཤ་ཏྲཾ་ཀྟཾ་བྷ་ཡ་ནན། དེ་
ནས་སྲིད་ཞི་དཔལ་འབྱོར་མའི་མཇུག་ཏུ། ཆོས་སྐུ་སྐྱེ་མེད་སྟོང་པའི་ངང་ཉིད་ལས། །ཡང་
གསང་བླ་མའི་དཀྱིལ་འཁོར་འཇའ་ལྟར་ཤར། །འགྲོ་ཀུན་སྲིད་པའི་མཚོ་ལས་རབ་
བསྒྲལ་ནས། །སྐྱེ་མེད་ཆོས་དབྱིངས་ངང་དུ་བཛྲ་མུ འདིར་ནི་གཟུགས་དང་ལྷན་
ཅིག་ཏུ་སོགས་བརྗོད། མངའ་གསོལ་ནི། དབང་བསྐུར་བརྒྱུད་དང་མན་ངག་གདམས་པའི་
མཛོད། །ཇི་བཞིན་སྟེར་མཛད་རྒྱལ་བ་ཀུན་འདུས་པ། །དངོས་དང་བརྒྱུད་པའི་རྡོ་
རྗེ་སློབ་དཔོན་ཚོགས། །དྲིན་ཅན་བླ་མའི་ངོ་བོར་མངའ་གསོལ་ལོ། །སྐྱོན་བྲལ་སངས་
རྒྱས་ཡང་གསང་ལྷ་ཡི་ཚོགས། །དེ་དོན་རྒྱུད་སྡེ་རྒྱ་མཚོ་དམ་པའི་ཆོས། །ཚུལ་བཞིན་
སྒྲུབ་པའི་རིགས་འཛིན་དགེ་འདུན་ཏེ། །སྐྱབས་གནས་དཀོན་ཅོག་གསུམ་དུ་྾། །ཆོས་
དབྱིངས་བདེ་བ་ཆེན་པོའི་ངང་ཉིད་ལས། །གདུག་པ་འདུལ་ཕྱིར་དྲག་པོའི་སྐུར་སྟོན་
པ། །སྤྲུལ་པའི་བསྟན་སྲུང་རྒྱལ་པོ་སྐུ་ལྔ་པོ། །རིགས་འཛིན་དགྲ་ལྷའི་གཙོ་
།མཆོད་ཅིང་བསྟོད་ན་སྲིད་ཞིའི་དགེ་ལེགས་ཀུན། །འབད་མེད་ལག་རྩེར་
བོར་྾།
174

དམ་ཅན་ཆོས་སྲུང་མངོན་རྟོགས་སོགས་འཕྲིན་ལས་རྣམ་བཞི་ལྷུན་གྲུབ། ༼༡༡༽
སྩོལ་བའི་དབང་གི་རྒྱལ། །དཔག་བསམ་ཤིང་ལྟར་འདོད་པའི་རེ་བ་ཀུན། །སྐོང་
མཛད་རྒྱལ་པོ་ཆེན་པོར་྾། །བདག་ཅག་མི་ནོར་བྲན་གཡོག་དགོན་གནས་སྡེ། །མཐུ་
ལྡན་སྲུང་མ་ཁྱོད་ལ་གཉེར་(༥༤ན)གཏོད་ན། །འགལ་རྐྱེན་མི་མཐུན་ཕྱོགས་རྣམས་རབ་
ཞི་ནས། །བསམ་དོན་ལྷུན་གྱིས་གྲུབ་པའི་དགེ་ལེགས་མཛོད། ། ༈ ཤིས་པ་བརྗོད་པ་ནི།
ཕུན་ཚོགས་འབྱུང་གནས་ཆོས་ལོངས་སྤྲུལ་པའི་སྐུ། །ཀུན་འདུས་རྩ་བརྒྱུད་བླ་མའི་
བཀྲ་ཤིས་ཤོག །བར་ཆད་ཀུན་སེལ་དངོས་གྲུབ་སྩོལ་མཛད་པའི། །ཡི་དམ་པདྨ་
དབང་ཆེན་྾། །དགྲ་བགེགས་ཀུན་སྒྲོལ་འཕྲིན་ལས་སྒྲུབ་མཛད་པའི། །བསྟན་སྲུང་
རྒྱལ་པོ་ཆེན་པོའི་྾། །ལས་ཀུན་སྒྲུབ་ལ་འཕྲིན་ལས་ཐོགས་མེད་པའི། །བཀའ་སྡོད་
འཁོར་ཚོགས་རྒྱ་མཚོའི་྾། །གཞན་ཡང་བཀྲ་ཤིས་པའི་ཚིགས་བཅད་ཅི་རིགས་པ་བྱའོ། །ལེགས་
བྱས་རྒྱ་མཚོའི་དཔག་བསམ་ཤིང་ཆེན་ལས། །ཕན་བདེའི་འབྲས་བུ་དུད་པའི་གངས་
ཅན་ལྗོངས། །གཙུག་ལག་ཡོངས་ཀྱི་སྲུང་མ་རྒྱལ་པོ་ཆེ། །དགྱེས་དགུར་སྤྱོད་པའི་
འཕྲིན་ལས་ཁྲིགས་ཀྱི་རིམ། །འགག་པ་མེད་པ་རྡོ་རྗེའི་སྒྲ་དབྱངས་འདི། །ལེགས་བྱས་
དཔུང་གིས་ཡངས་པའི་ས་ཆེན་པོར། །དབང་སྒྱུར་གང་གིས་ཉེ་བར་བསྐུལ་བ་
ལྟར། །བཀོད་འདིས་འཕྲིན་ལས་རྣམ་བཞི་འགྲུབ་གྱུར་ཅིག །ཅེས་སྤྲུལ་པའི་ཆོས་རྒྱལ་ཆེན་
པོ་འཁོར་དང་བཅས་པ་
པ་དགྱེས་དགུར་སྤྱོད་པའི་འཕྲིན་ལས་འགག་མེད་རྡོ་རྗེའི་སྒྲ་དབྱངས་ཞེས་པ་འདི་
ཡང་ས་ཆེན་པོ་བདེ་བར་སྐྱོང་བའི་ཕྱག་མཛོད་བསོད་ནམས་རབ་བརྟན་གྱིས་ཚང་ལ་འཁྱེར་བདེ་བ་ཞིག་
དགོས་ཞེས་བསྐུལ་བ་ལ་བརྟེན། བླ་མའི་ལས་བྱང་ཐུགས་སྒྲུབ་ཡང་སྙིང་འདུས་པ་ལས་བསྡུས་ཤིང་གསོལ་
མཆོད་ཀྱི་རིམ་པ་རྣམས་མངའ་བདག་གི་གཏེར་བྱོན་གྱི་འཕྲིན་ལས་དོན་བཅུ་མ་དང་སྒྲུབ་སྐོར་ལ་གཞི་
བྱས་ཐམས་ཅད་མཁྱེན་པ་དགེ་འདུན་རྒྱ་མཚོས་གནང་བ་ལས་ལེགས་ཆ་བླངས་ཤིང་། ཚིག་སྦྱོར་གསར་
དུ་དགོས་པ་རྣམས་བསྒྲིགས་ཏེ་གནོད་སྦྱིན་ཆེན་པོས་སྟོང་གྲོགས་ཚུལ་བཞིན་མཛད་པའི་ཟ་ཧོར་གྱི་རིགས་
(༥༤བ)ལས་བྱུང་བའི་བནྡེ་ངག་དབང་བློ་བཟང་རྒྱ་མཚོ་བླ་མེད་རྡོ་རྗེ་རྩལ་གྱིས་རྒྱལ་པོ་ཆེན་པོས་འཕྲལ་
དུ་སྒྲུབ་དགོས་པའི་མཚན་མ་བྱུང་བ་ལྟར་ཉིན་གཅིག་ལ་གྲུབ་པར་བགྱིས་པའི་ཡི་གེ་པ་ནི་ངག་དབང་
དགེ་ལེགས་སོ།། །།
175